《潘子迁社兄以诗见赠赋此寄怀兼申华祝》
明代·罗应许

不醉醇醪已十霜，诗情酒思瘦耶狂。如何明月人千里，宛在蒹葭水一方。

纳海吐霞生野癖，草玄飞墨带芝香。长年饱植琅玕树，郁起云间双凤凰。

作者简介：罗应许，字荩侯。顺德人。明神宗万历二十二（一五九四）举人，官至云南副使。清康熙《顺德县志》卷七有传。